جمهور باشلیغی رجب طیب ایردوغان، سوریه موضوعی بوییچه 4 – جلسه گه قتنه شیش اوچون روسیه گه باردی.
ایردوغان جنابلری، بو جایده اولاً ایران جمهور باشلیغی حسن روحانی بیلن یکّه مه یکّه ملاقات اوتکزدی.
بو اوچره شووده جمهور باشلیغی ایردوغان نینگ حسن روحانی گه توناون کونی ایرانده یوز بیرگن ترورچیلیک هجومی باعث اولگنلر اوچون قیغوداشلیک بیلدیرگن لیگی بیلدیریلدی.
جمهور باشلیغی ایردوغان ، سوریه موضوعی بوییچه تورکیه – روسیه – ایران اورته سیده بولیب اوته دیگن جلسه دن آلدین ساچیده روسیه دولت باشلیغی ویلادیمیر پوتین بیلن هم ملاقات قیلدی.
ایردوغان جنابلری، بوجایده بیرگن بیاناتیده،
"سوریه ده گی خوفسیز منطقه فکرینی بیزنینگ ملی خوفسیزلیک قیغولریمیزنی برطرف ایتگن درجه ده بیز هم حمایه قیله میز. بو فکرگه روسیه تامانیدن کورستیلگن مثبت یانداشوونی ممنونیت بیلن کوتیب آله میز" دیدی.
ایردوغان،
"وای پی جی و پی وای دی منبجدن و فرات نینگ شرقیدن تمیزلنمه ی سوریه ده برقرارلیک تامین ایتیلمه یدی. ادلبده هوا ساحه سینی استفاده قیلیش پروسه سی بوییچه آلیب باریلگن همکارلیک نینگ عفرین و فرات قالقانی عملیاتی منطقه سیده هم عملی بولیشی مهم دیر" دیدی.
روسیه دولت باشلیغی ویلادیمیر پوتین ایسه، تورکیه بیلن بیرگه لیکده سوریه ده گی تامانلر اورته سیده گی دیالوگ نینگ آلغه باریشی گه حصه قوشیشیمیزدن امین من. سوریه ده گی هذفلرگه کینگ کولملی فعالیتلر و مصالحه بیلن ییتیب باریشیمیز ممکن. تورکیه بیلن آلیب باریلگن فعالیتلر سایه سیده سوریه ده مهم درجه ده یول آلدیک" دیب گپیردی.
حادثه پایتخت تاشکینت ده یوزبیرگن
